title: Perroz-Gireg
text: Perroz-Gireg (distaget: ) a zo ur gumun eus Breizh e departamant Aodoù-an-Arvor.
  
  Douaroniezh 
  Perroz-Gireg a zo war Mor Breizh, etre Tregastell, Sant Ke Perroz, Lannuon (Servel) ha Louaneg
   Ar Jentilez
   Taveeg
  
  Anv 
  
   B. Tanguy : Perros Gui(r)oc alias Quireuc, c. 1330; Penros Quiroc, fin XIVvet; Perros Quireuc, 1405; Penros Kirec, 1481; Perros Guirec, 1486.
  
   Erwan Vallerie : "Penros, 1198, 1267; Penros Quiroc, XIVè; Panroz, XIVè; Penros, 1453; Penros Guirec, 1516; Perros, 1592; Penros, 1630; Peros-Quirec, 1779.
  
  diwar Penn + Ros + anv den Kirog / Kireg
  
  Ardamezioù
  
  Istor 
  Perroz zo ul lodenn disrannet diouzh ar plou diazez Pleuveur-Bodoù
  
  Parrez Perroz a oa un enezennad eus eskopti Dol e Bro-Dreger.
  
  Kumunn adalek 1790.
  
  
  
  Brezel-bed kentañ  
   152 gwaz a gollas o buhez abalamour d'ar brezel hervez monumant ar re varv, d.le. 4,36 % ag ar boblañs hervez an niveradeg bet graet e 1911.
  
  Eil Brezel-bed 
   Nijerezed eus aerlu ar Rouantelezh-Unanet (Royal Air Force) kollet er gumun: 
   e 1942: d'an 18 a viz Ebrel e kouezhas un nijerez anavezout-luc'hskeudenniñ (Spitfire PRIV marilhet AB119) en enezeg Treoger. Mervel a reas an nijour ha beziet e voe e bered ar gumun. D'an 18 a viz Du, un nijerez (Spitfire marilhet AR606 ha kodet RY-?) er memes lec'h; ne voe ket kavet korf he sturier. D'an 22 a viz Gwengolo, un nijerez (Spitfire Vb marilhet AR495 ha kodet NN-J). Ne voe ket kavet korf an nijour.
   e 1943: d'an 28 a viz Ebrel e kouezhas un nijerez (Spitfire Vc marilhet EE635 ha kodet NN-C) e donvor ar Jentilez. Mervel a reas he sturier nijour, ne voe ket kavet e gorf. D'an 3 a viz Mae e kouezhas div nijerez Spitfire Vc (unan marilhet EN960 ha kodet NN-X, ne voe ket kavet korf he nijour, unan marilhet EE768 ha kodet NN-Y, gloazet e voe he sturier) er Jentilez. Div nijerez a yeas d'ar strad er Jentilez d'ar 7 a viz Mezheven, ur Spitfire IIc, marilhet P8674 ha kodet AQ-J (an nijour, gloazet, a voe serret d'an Alamaned) hag ur Spitfire Vc, marilhet EE769 ha kodet VZ- ? (he nijour a voe saveteet gant an Aer Rescue Service) ha, d'ar 27 a viz Gouere, er Jentilez adarre, ur Mustang I, marilhet AL981 ha kodet TC-? (ne voe ket kavet korf he nijour).
   D'an 2 a viz Ebrel 1941 e kouezhas un nijerez Ju-88A-5 kodet M7+DL eus an aerlu alaman (Luftwaffe) e donvor Perroz-Gireg; he fevar nijour a varvas, ur c'horf hepken a voe adkavet, douaret e voe e Plouzeniel.
   Emgannoù etre tud ar Rezistañs hag al lu alaman e penn-kentañ miz Eost 1944.
   Mervel a reas 71 den ag ar gumun abalamour d'ar brezel.
  
  Trevadennoù 
   Brezel Indez-Sina: mervel a reas c'hwec'h milour.
   Brezel Aljeria: mervel a reas tri soudard.
  
  Brezhoneg
  
  Ar Brezoneg er Skol 
   1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
  
  Deskadurezh 
   E distro-skol 2022 e oa enskrivet 24 skoliad er c'hlasoù divyezhek (6,4 % eus skolidi ar gumun evit a sell ouzh ar c'hentañ derez).[http://www.brezhoneg.bzh/98-kelenn.htm]
  
  Ya d'ar Brezhoneg 
   D'ar 4 a viz C'hwevrer 2016 e oa bet votet ar garta Ya d'ar brezhoneg gant kuzul-kêr ar gumun. Al live 1 oa bet roet d'ar gumun.
  
  Monumantoù ha traoù heverk
  
  Henamzer 
   Tumulus Kerroig
   Taol-vaen Enez Bono (enrollet 24 Ebrel 1968)
  
  Krenn-amzer. Savadurioù relijiel 
   Diazezoù kastell Ploumanac'h (ar C'hastell)
   Iliz Sant-Jakez Meur (XIIvet, XIVvet, XVIIvet). Enrollet 25 Gwengolo 1901
  Chapel Itron-Varia ar Sklaerder. 1445. Enrollet 30 Meurzh 1904; berded enrollet 26 Mae 1915
  Chapel Sant Gireg Ploumanac'h; 
  Chapel bihan Sant Gireg, war draezhenn Ploumanac'h; enrollet 10 C'hwevrer 1903
  Chapel Itron-Varia Druez, e Kernivinenn; 1758; 1772
  Chapel Sant-Samzun Pont-Kouenneg; bet diskaret; 
  Kroaz ar Skin, a-us Traeztraou; enrollet 7 Kerzu 1925.
  Kalvar Kerreud (1667)
  Maner Pont-Kouenneg; c. 1600; 1748; milin; kouldri
  Maner Krec'h-Gwegan (1676), aet da feurm
  
  Amzer a-vremañ 
   Kreñlec'h enez ar Venec'h. Enrollet 30 Gwengolo 1975. E stad fall.
  
  Lec'hioù de natur. Inizi. Traezennoù. Reier. 
   Tossen ar Sklaerder, enrollet 22 Gouere 1913
   Reier Ploumanac'h, enrollet 11 Gouere 1912
  Ploumanac'h
  
   Traou-Hieroù Bihan, milin, stang, enrollet 14 Meurzh 1943
   Traou-Hieroù Meur,enrollet 23 Mae 1945
   Gwenodenn ar Valtouterien, enrollet 6 Ebrel 1945 ha 8 Du 1976
   Pleg mor Sant Gireg, enrollet 8 Ebrel 1937 ha 6 Ebrel 1945
   Lanneier ar Ranolien, e Ploumanac'h, enrollet 9 Here 1940
   Beg ar C'hastell, enrollet 6 Ebrel 1945 ha 29 C'hwevrer 1960
   Park ar Gumunn, enrollet 6 Ebrel 1945
   Ar Jentilez, gwarezet adalek 18 Here 1976
   Taveeg
   Traezhenn Traeztraou
   Traezhen Traeztrignel
  
  Monumant ar Re Varv
  
  Bezioù ar C'hommonwealth e bered ar gumun 
  
  Karrnijourion e oant. Marvet int e-pad an Eil brezel-bed.
  
  Emdroadur ar boblañs abaoe 1793
  
  Melestradurezh
  
  Tud
  
  Tud bet ganet eno
   Per-Mari Daniel a Gerinou, Perroz, 4 Here 1748; eil kannad ouzz "Stadoù" 1789; melestrour an Departamant, 1796; ezel ouzh Kuzul Jeneral, 1800; Maer Lannuon, 1813; dean an alvokaded Lannuon; aet da Anaon e Lannuon ar 4 Ebrel1826
   Jakez Konan, skrivagner brezhonek ha brezhoneger 6 a viz Kerzu 1910
  Yann Goasdoué, emsaver ha soner, e 1939.
  
  Tud bet marvet eno
   Jakez Konan, skrivagner brezhonek ha brezhoneger, d'an 11 a viz Eost 2003.
   Guy Ignolin, marc'houarnour breizhat, d'ar 15 a viz Kerzu 2011.
  
  Tud hag o deus bevet eno
  René Bazin (1853-1932). En eus echuet e roman : Madame Corentine en un ostaliri Traeztrou
  Charlez ar Goffig (Lannuon, 1863-1932), en devoa savet un ti ePerroz anvet Le Kéric
  Lucien-Louis Fourneau, bet ganet en Ile de France (Maoris hirie) e 1867; penn-melestrour an trevadennoù (1911), letanant-gouarnour Kreiz Kongo (1912), komiser ar Republik ouzh Kameroun (1916); gouarnour a enor an Trevadennoù; aet da Anaon e Traezhtrignel an 3 Eost 1930
  James Bouillé, tisavour hag arzour. Diazezour kelc'h keltiek Perroz, 1923
  Maurice Denis, livour, en devoa treset Hent ar Groaz chapel ar Sklaerder; en devoa prenet un ti e Traezhtrignel war dro 1900
  Léon Dubreuil, aet war e leve er Sklaerder eus 1940 da 1965
  Alan an Diuzet, skrivagner breizhat, a oa rener skolaj eil-derez Perroz-Gireg eus 1937 da 1945.
  René Jannin (prefed). aet da Anaon e Traezhtraou an 28 Eost 1978
  Thierry Le Luron, fentigellour, beziet e bered ar Sklaerder.
  Henryk Sienkiewicz, skrivagner polonat bet tapet gantañ priz Nobel al Lennegezh evit e romant Quo Vadis?, bet skrivet e kastell Kostaerez e Ploumanac'h.
  
  Ardamezeg ar familhoù
  
  Gevelliñ
  
  Sport
  
  Marc'hhouarnerezh
   3 a viz Gouere 1995: 2 tennad-hent Tro Bro-C'hall etre Perroz-Gireg ha Gwitreg; trec'h eo Mario Cippolini (Italia).
  
  Levrlennadur
   L'église paroissiale, les chapelles, les fontaines de dévotion, les temples, les cimetières, calvaires, croix monumentales, croix de chemin, oratoires et monuments aux morts sur la commune de Perros-Guirec
   Le Mésolithique de Ploumanac'h (Perros-Guirec, Côtes-du-Nord), Michel Le Goffic, Bulletin de la Société préhistorique française. Comptes rendus des séances mensuelles Année 1975 Volume 72 Numéro 6 pp. 174–183
  Gireg Konan : Eostad (gerioù ha troioù-lavar brezhonek dastumet tro-dro da Berroz-Gireg), An Alarc'h, 2017.
  Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
  
  Liammoù diavaez
  
  Lec'hienn ti-kêr Perroz-Gireg
  
  Daveoù ha notennoù 
  
  Kumunioù Aodoù-an-Arvor
  Kumunioù Treger
  Perroz-Gireg
  Parrezioù ezklozet Eskopti Dol
  Ar Brezoneg er Skol
  Bezioù-brezel ar C'hommonwealth en Aodoù-an-Arvor
  Nijerezioù ar C'hommonwealth aet d'ar strad e Breizh e-pad an Eil brezel-bed
  Nijerezioù alaman aet d'ar strad e Breizh e-pad an Eil brezel-bed